《声声慢·捷书连昼》
宋代·郭居安

捷书连昼，甘洒通宵，新来喜沁尧眉。许大担当，人间佛力须弥。年年八月八日，长记他、三月三时。平生事，想祗和天语，不遣人知。一片闲心鹤外，被乾坤系定，虹玉腰围。阊阖云边，西风万籁吹齐。归舟更归何处，是天教、家在苏堤。千千岁，比周公、多个彩衣。

作者简介：郭居安，字应酉，号梅石。早年为贾似道门客，宋末监进奏院。临安失陷，奔赴崖山继续抗元。事见《自堂存稿》卷三《扶惫效死清事久废奏院郭公应酉以旧翘馆客自杭来谈江上师溃及京城非才误著极为不平且辱惠书明日又为岭海之行勉强用韵》诗。